Universitato de Ĉilio

La Universitato de Ĉilio (hispane Universidad de Chile) en Santiago de Ĉilio estas la plej granda universitato en Ĉilio kaj unu el la plej malnovaj universitatoj en Ameriko.

 Historio 
La unua universitato en Ĉilio estis fondita la 19-an de aŭgusto 1622. Ĝi estis nomita laŭ sankta Tomaso de Akvino. La 28-an de julio 1738 ĝi ricevis, honore al reĝo Filipo la 5-a de Hispanio, la nomon Reĝa Universitato de sankta Filipo (hispane Real Universidad de San Felipe). La homoj kromnomis ĝin domo de Bello (hispane casa de Bello), laŭ ĝia unua rektoro, Andrés Bello.

La 17-an de aprilo 1839, post kiam Ĉilio sendependiĝis de Hispanio, la universitato oficiale fariĝis la Universitato de Ĉilio. Ĝi estis malfermita la 17-an de septembro 1839. Tiam ĝi havis kvin fakultatojn:
 Antropologio kaj filozofio
 Matematiko kaj fiziko
 Juro kaj politika scienco
 Medicino
 Teologio

En 1931 el tio fariĝis ses fakultatoj:
 Filozofio kaj pedagogio
 Juro kaj sociaj sciencoj
 Biologio kaj medicino
 Fiziko kaj matematiko
 Agrikultura ekonomiko kaj veterinara medicino
 Artoj

Post aldoniĝis la jenaj fakultatoj:
 Ekonomiko
 Arkitekturo
 Dentokuracado
 Kemio kaj farmacio

 Eksteraj ligiloj 

 Universitato de Ĉilio (hispane)

Cilio
Kategorio:Santiago de Ĉilio